title: A Bizottság (EU) 2015/669 határozata (2015. április 24.) a 94/57/EK tanácsi irányelvnek megfelelően a tagállamok által bejelentett elismert szervezetek jegyzékének közzétételéről rendelkező 2007/421/EK határozat hatályon kívül helyezéséről (az értesítés a C(2015) 2596. számú dokumentummal történt)

text:
               29.4.2015

               HU

               Az Európai Unió Hivatalos Lapja

               L 110/24

         A BIZOTTSÁG (EU) 2015/669 HATÁROZATA
   (2015. április 24.)
   a 94/57/EK tanácsi irányelvnek megfelelően a tagállamok által bejelentett elismert szervezetek jegyzékének közzétételéről rendelkező 2007/421/EK határozat hatályon kívül helyezéséről

         (az értesítés a C(2015) 2596. számú dokumentummal történt)

   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 4. cikke (5) bekezdésére,
   mivel:

               (1)

               A 2007/421/EK bizottsági határozat (2) előírja, hogy az energiaügyi és közlekedési főigazgatónak minden évben július 1-jéig közzé kell tennie az Európai Unió Hivatalos Lapjában a 94/57/EK tanácsi irányelv (3) értelmében elismert szervezetek mindenkori jegyzékét.

               (2)

               A 94/57/EK irányelv átdolgozásra került, és ennek nyomán a jogalkotó két új közösségi jogi aktust fogadott el: a 2009/15/EK európai parlamenti és tanácsi irányelvet (4) és a 391/2009/EK rendeletet. Az elismert szervezetek jegyzékének összeállítására és naprakészen tartására vonatkozó rendelkezéseket a rendelet tartalmazza.

               (3)

               A 391/2009/EK rendelet 4. cikkének (5) bekezdése szerint a Bizottság köteles összeállítani, rendszeresen naprakésszé tenni és az Európai Unió Hivatalos Lapjában közzétenni a cikk alapján elismert szervezetek jegyzékét.

               (4)

               A 2007/421/EK határozat mára elavult, ezért hatályon kívül kell helyezni, és rendelkezni kell arról, hogy a 391/2009/EK rendeletnek megfelelően elismert szervezetek mindenkori jegyzékét rendszeres időközönként közzé kell tenni az Európai Unió Hivatalos Lapjában,

         ELFOGADTA EZT A HATÁROZATOT:
   1. cikk
   A 2007/421/EK határozat hatályát veszti.
   2. cikk
   A mobilitáspolitikai és közlekedési főigazgató 2015. augusztus 31-ig közzéteszi az Európai Unió Hivatalos Lapjában a 391/2009/EK rendelet alapján elismert szervezetek jegyzékét; ezt a jegyzéket minden olyan alkalommal naprakésszé kell tenni, amikor az a jegyzéken szereplő jogalanyokban bekövetkezett változások figyelembevétele érdekében szükségessé válik.
   3. cikk
   Ennek a határozatnak a tagállamok a címzettjei.

      Kelt Brüsszelben, 2015. április 24-én.

            a Bizottság részéről

         Violeta BULC

            a Bizottság tagja

      (1)  HL L 131., 2009.5.28., 11. o.

      (2)  A Bizottság 2007. június 14-i 2007/421/EK határozata a 94/57/EK tanácsi irányelvnek megfelelően a tagállamok által elismert szervezetek listájának a közzétételéről szóló 96/587/EK határozat hatályon kívül helyezéséről (HL L 157., 2007.6.19., 18. o.).

      (3)  A Tanács 1994. november 22-i 94/57/EK irányelve a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól (HL L 319., 1994.12.12., 20. o.).

      (4)  Az Európai Parlament és a Tanács 2009. április 23-i 2009/15/EK irányelve a hajófelügyeleti és hajóvizsgáló szervezetek, valamint a tengerészeti hatóságok vonatkozó tevékenységeinek közös szabályairól és szabványairól (HL L 131., 2009.5.28., 47. o.).


title: 2007/242/EK: A Tanács határozata ( 2007. április 23. ) az Iránnal szembeni korlátozó intézkedésekről szóló 423/2007/EK rendelet 7. cikke (2) bekezdésének végrehajtásáról

text:
               24.4.2007

               HU

               Az Európai Unió Hivatalos Lapja

               L 106/51

      A TANÁCS HATÁROZATA

   (2007. április 23.)
   az Iránnal szembeni korlátozó intézkedésekről szóló 423/2007/EK rendelet 7. cikke (2) bekezdésének végrehajtásáról
   (2007/242/EK)
   AZ EURÓPAI UNIÓ TANÁCSA,
   tekintettel a 2007. április 19-i 423/2007/EK tanácsi rendeletre (1), és különösen annak 15. cikke (2) bekezdésére,
   mivel:

               (1)

               A Tanács 2007. április 19-én elfogadta az Iránnal szembeni korlátozó intézkedésekről szóló 423/2007/EK rendeletet. Az említett rendelet 15. cikkének (2) bekezdése előírja, hogy a Tanács létrehozza, felülvizsgálja és módosítja az azon rendelet 7. cikke (2) bekezdésében említett személyek, jogalanyok és szervek listáját.

               (2)

               A Tanács úgy határozott, hogy egyes személyek, jogalanyok és szervek megfelelnek a 423/2007/EK rendelet 7. cikke (2) bekezdésében megállapított feltételeknek, és ezért az abban foglalt egyedi és különös indokok alapján fel kell azokat sorolni az említett rendelet V. mellékletében,

         A KÖVETKEZŐKÉPPEN HATÁROZOTT:
   1. cikk
   A 423/2007/EK rendelet V. mellékletében fel kell sorolni az ezen határozat mellékletében szereplő személyeket, jogalanyokat és szerveket.
   2. cikk
   Ez a határozat a kihirdetésének napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2007. április 23-án.

            a Tanács részéről

            az elnök

         F.-W. STEINMEIER

      (1)  HL L 103., 2007.4.20., 1. o.

      MELLÉKLET

         „A.   Jogi személyek, jogalanyok és szervek

                     Név

                     Azonosító adat

                     Indoklás

                     1.

                     Aerospace Industries Organisation, AIO (űripari szervezet)

                     AIO, 28 Shian 5, Lavizan, Tehran

                     Az AIO felügyeli Irán rakétagyártását, ideértve a Shahid Hemmat ipari csoportot, a Shahid Bageri ipari csoportot és a Fajr ipari csoportot is, amelyek mindegyikét megjelölte az 1737 (2006) ENSZ BT-határozat. Az AIO-csoport vezetőjét és két másik vezető tisztviselőjét szintén megjelölte az 1737 (2006) ENSZ BT-határozat.

                     2.

                     Armament Industries

                     Pasdaran Av., PO Box 19585/777, Tehran

                     A DIO (Defence Industries Organization, Védelmi Iparágak Szervezete) egyik leányvállalata.

                     3.

                     Defence Technology and Science Research Centre (DTSRC) (Védelmi Technológiai és Tudományos Kutatóközpont) – Educational Research Institute (Oktató Kutatóintézet)/Moassese Amozeh Va Tahgiaghati (ERI/MAVT Co.) néven is ismert

                     Pasdaran Av., PO Box 19585/777, Tehran

                     K+F-feladatokat lát el. A DIO egyik leányvállalata. A DIO beszerzéseinek jelentős részét a DTSRC végzi.

                     4.

                     Jaber Ibn Hayan

                     AEOI-JIHRD P.O.Box: 11365-8486; Tehran; 84, 20th Av. Entehaye Karegar Shomali Street; Tehran

                     A Jaber Ibn Hayan az AEOI (Iráni Atomenergia-szervezet) egyik laboratóriuma, amely az üzemanyagciklussal összefüggő tevékenységeket folytat. A laboratórium a teheráni nukleáris kutatóközpontban (TNRC) található, és Irán elmulasztotta a biztosítéki megállapodásának megfelelően 2003 előtt bejelenteni, noha az intézményben uránátalakítási tevékenységeket folytattak.

                     5.

                     Marine Industries

                     Pasdaran Av., PO Box 19585/777, Tehran

                     A DIO leányvállalata.

                     6.

                     Nuclear Fuel Production and Procurement Company (NFPC) (nukleárisüzemanyag-előállító és -beszerző vállalat)

                     AEOI-NFPD, P.O.Box: 11365-8486, Tehran/Iran

                     Az AEOI nukleárisüzemanyag-előállító részlege (NFPD) a nukleárisüzemanyag-ciklus terén végez kutatási és fejlesztési tevékenységeket, ideértve az urán feltárását, bányászatát, őrlését, átalakítását és a nukleáris hulladék ártalmatlanítását. Az NFPC az NFPD utódja, az AEOI leányvállalata, amely az üzemanyagciklussal kapcsolatban végez kutatási és fejlesztési tevékenységeket, ideértve az átalakítást és a dúsítást.

                     7.

                     Special Industries Group

                     Pasdaran Av., PO Box 19585/777, Tehran

                     A DIO leányvállalata.

                     8.

                     TAMAS Company

                     A TAMAS dúsítással kapcsolatos tevékenységekkel foglalkozik, amelyeket Iránnak a NAÜ Igazgatótanácsa és a Biztonsági Tanács kérésére fel kell függesztenie. A TAMAS egy ernyőszervezet, amelyen belül négy leányvállalatot hoztak létre; ezek közül az egyiknek a tevékenységei az urán kitermelésétől kezdve a koncentrálásig terjednek, egy másik pedig uránfeldolgozással, -dúsítással és -hulladékkal foglalkozik.

               B.   Természetes személyek

                     Név

                     Azonosító adatok

                     Indoklás

                     1.

                     Reza AGHAZADEH

                     Születési idő: 1949.3.15. Útlevélszám: S4409483 érvényes: 2000.4.26. – 2010.4.27. Kiállítás helye: Teherán. Születési hely: Khoy

                     Iráni Atomenergia-szervezet (AEOI) vezetője. Az AEOI felügyeli Irán atomprogramját, és az 1737 = 2006) ENSZ BT-határozat megjelölte.

                     2.

                     Amir Moayyed ALAI

                     Részt vesz a centrifugák összeszerelésének és tervezésének irányításában. A NAÜ Igazgatótanácsa és a Biztonsági Tanács felszólította Iránt, hogy függessze fel valamennyi dúsítással kapcsolatos tevékenységét. Ez minden centrifugával kapcsolatos tevékenységet magában foglal. 2006. augusztus 27-én Ahmadinedzsád elnök különleges kitüntetésben részesítette Alait a centrifugák összeszerelésének és tervezésének irányításában vállalt szerepéért.

                     3.

                     Mohammed Fedai ASHIANI

                     Rész vesz az ammónium-uranil-karbonát (AUC) előállításában és a natanzi dúsítóüzem vezetésében. Iránnak valamennyi dúsítással kapcsolatos tevékenységét fel kell függesztenie. 2006. augusztus 27-én Ahmadinedzsád elnök különleges kitüntetésben részesítette Ashianit az AUC-előállítási folyamatban és a natanzi (Kashan) dúsítólétesítmény irányításában és tervezésében vállalt szerepéért.

                     4.

                     Haleh BAKHTIAR

                     Részt vesz a 99,9 %-os koncentrációjú magnézium előállításában. 2006. augusztus 27-én Ahmadinedzsád elnök különleges kitüntetésben részesítette Bakhtiart a 99,9 %-os koncentrációjú magnézium előállításában játszott szerepéért. Az ilyen tisztaságú magnéziumot uránfém előállítására használják, amelyből atomfegyverek készítésére szolgáló anyag állítható elő. Irán megtagadta a NAÜ-től a fémurán félgömbök előállításáról szóló dokumentumhoz való hozzáférést, amely folyamat csak atomfegyverek céljára alkalmazható.

                     5.

                     Morteza BEHZAD

                     Részt vesz a centrifuga-alkatrészek előállításában. Iránnak valamennyi dúsítással kapcsolatos tevékenységét fel kell függesztenie. Ez minden centrifugával kapcsolatos tevékenységet magában foglal. 2006. augusztus 27-én Ahmadinedzsád elnök különleges kitüntetésben részesítette Behzadot az összetett és érzékeny centrifuga-alkatrészek gyártásában játszott szerepéért.

                     6.

                     Dr Hoseyn (Hossein) FAQIHIAN

                     Az NFCP címe: AEOI-NFPD, P.O.Box: 11365-8486, Tehran/Iran.

                     Az AEOI részét képező Nuclear Fuel Production and Procurement Company (NFPC) helyettes vezérigazgatója. Az AEOI felügyeli Irán atomprogramját, és az 1737 (2006) ENSZ BT-határozat megjelölte. Az NFPC olyan dúsítással kapcsolatos tevékenységekkel foglalkozik, amelyeket Iránnak a NAÜ Igazgatótanácsa és a Biztonsági Tanács kérésére fel kell függesztenie.

                     7.

                     Seyyed Hussein (Hossein) HUSSEINI (HOSSEINI)

                     Az AEOI tisztviselője, részt vesz az araki nehézvizes reaktorral (IR40) kapcsolatos projektben. Az 1737 (2006) ENSZ BT-határozat felszólította Iránt valamennyi nehézvízzel kapcsolatos projektre irányuló munka felfüggesztésére.

                     8.

                     Javad KARIMI SABET

                     A Novin Energy Company elnöke. Ahmadinedzsád elnök 2006 augusztusában kitüntette Karimi Sabetet a natanzi létesítmény nukleáris berendezéseinek megtervezéséért, előállításáért, telepítéséért és üzembe helyezéséért.

                     9.

                     Said Esmail KHALILIPOUR

                     Az AEOI helyettes vezetője. Az AEOI felügyeli Irán atomprogramját, és az 1737 (2006) ENSZ BT-határozat megjelölte.

                     10.

                     Ali Reza KHANCHI

                     Az NRC címe: AEOI-NRC, P.O.Box: 11365-8486, Tehran/Iran Fax: (+9821) 8021412.

                     Az AEOI teheráni nukleáris kutatóközpontjának vezetője. A NAÜ továbbra is pontosabb tájékoztatást vár Irántól a TNRC-ben végzett plutóniumszétválasztási kísérletekről, többek között a magas dúsítású urán részecskéknek a karaji hulladéktároló létesítményből származó környezeti mintákban való jelenlétéről; e létesítményben találhatóak az ilyen kísérletekben használt szegényítetturán-célpontok tárolására használt konténerek. Az AEOI felügyeli Irán atomprogramját, és az 1737 (2006) ENSZ BT-határozat megjelölte.

                     11.

                     Hamid-Reza MOHAJERANI

                     Részt vesz az iszfaháni uránátalakító létesítményben (UCF) a termelés irányításában. 2006. augusztus 27-én Ahmadinedzsád elnök különleges kitüntetésben részesítette az UCF-ben a termelés irányításában, valamint az UF6 egység tervezésében, felépítésében és üzembe helyezésében játszott szerepéért (az UF6 a dúsítás alapanyaga).

                     12.

                     Houshang NOBARI

                     Részt vesz a natanzi dúsító létesítmény irányításában. A NAÜ Igazgatótanácsa és a Biztonsági Tanács felszólította Iránt, hogy függessze fel valamennyi dúsítással kapcsolatos tevékenységét. Ezek közé tartoznak a natanzi (Kashan) dúsító létesítményben végzett tevékenységek is. 2006. augusztus 27-én Ahmadinedzsád elnök különleges kitüntetésben részesítette Nobarit a natanzi létesítmény tervezésének sikeres irányításáért és a megvalósításért.

                     13.

                     Dr Javad RAHIQI

                     Az AEOI iszfaháni nukleáris technológiai központjának vezetője. Felügyeli az iszfaháni uránátalakító üzemet. A NAÜ Igazgatótanácsa és a Biztonsági Tanács felszólította Iránt, hogy függessze fel valamennyi dúsítással kapcsolatos tevékenységét. Ez minden uránátalakítási tevékenységet magában foglal. Az AEOI felügyeli Irán atomprogramját, és az 1737 (2006) ENSZ BT-határozat megjelölte.

                     14.

                     Abbas RASHIDI

                     Részt vesz a natanzi dúsítási tevékenységekben. A NAÜ Igazgatótanácsa és a Biztonsági Tanács felszólította Iránt, hogy függessze fel valamennyi dúsítással kapcsolatos tevékenységét. 2006. augusztus 27-én Ahmadinedzsád elnök különleges kitüntetésben részesítette Rashidit a 164 centrifugából álló natanzi dúsító kaszkád irányításáért és a sikeres működtetésében játszott kiemelkedő szerepéért.

                     15.

                     Abdollah SOLAT SANA

                     Az iszfaháni uránátalakító létesítmény ügyvezető igazgatója. Ez a létesítmény állítja elő a natanzi dúsítási létesítményekben használt alapanyagot (UF6). Ahmadinedzsád elnök 2006. augusztus 27-én különleges kitüntetésben részesítette Solat Sana-t ezen szerepéért.”


title: A Tanács (KKBP) 2016/220 határozata (2016. február 15.) a Zimbabwéval szembeni korlátozó intézkedésekről szóló 2011/101/KKBP határozat módosításáról

text:
               17.2.2016

               HU

               Az Európai Unió Hivatalos Lapja

               L 40/11

         A TANÁCS (KKBP) 2016/220 HATÁROZATA
   (2016. február 15.)
   a Zimbabwéval szembeni korlátozó intézkedésekről szóló 2011/101/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. február 15-én elfogadta a 2011/101/KKBP határozatot (1).

               (2)

               A Tanács a zimbabwei politikai fejleményeket figyelembe véve felülvizsgálta a 2011/101/KKBP határozatot.

               (3)

               A korlátozó intézkedéseket 2017. február 20-ig meg kell hosszabbítani.

               (4)

               A korlátozó intézkedéseket a 2011/101/KKBP határozat I. mellékletében szereplő hét személy és egy szervezet tekintetében továbbra is fenn kell tartani. A 2011/101/KKBP határozat II. mellékletében szereplő öt személy tekintetében a korlátozó intézkedések felfüggesztését meg kell újítani.

               (5)

               A 2011/101/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/101/KKBP határozat a következőképpen módosul:

               1.

               A 10. cikk helyébe a következő szöveg lép:
               „10. cikk
               (1)   Ez a határozat az elfogadásának napján lép hatályba.
               (2)   Ezt a határozatot 2017. február 20-ig kell alkalmazni.
               (3)   A 4. cikk (1) bekezdésében, valamint az 5. cikk (1) és (2) bekezdésében említett intézkedéseket a II. mellékletben szereplő személyek esetében 2017. február 20-ig fel kell függeszteni.
               A felfüggesztést háromhavonta felül kell vizsgálni.
               (4)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot szükség szerint meg kell újítani vagy módosítani kell.”

               2.

               Az I. melléklet helyébe az e határozat I. mellékletében szereplő szöveg lép.

               3.

               A II. melléklet helyébe az e határozat II. mellékletében szereplő szöveg lép.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. február 15-én.

            a Tanács részéről

            az elnök

         F. MOGHERINI

      (1)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).

      I. MELLÉKLET

            „I. MELLÉKLET
            A 4. és 5. cikkben említett személyek és szervezetek
            I.   Személyek

                        Név (és esetleges névváltozatok)

                        Azonosító adatok

                        A jegyzékbe vétel okai

                        1.

                        Mugabe, Robert Gabriel

                        Elnök, szül.: 1924.2.21.;
                        útlevélszám: AD001095.

                        Kormányfő, felelős a demokráciát, az emberi jogok tiszteletben tartását és a jogállamiságot súlyosan sértő tevékenységekért.

                        2.

                        Mugabe, Grace

                        Szül.: 1965.7.23.;
                        útlevélszám: AD001159;
                        személyiigazolvány-szám: 63-646650Q70.

                        Kapcsolatban áll a ZANU–PF-hez (Zimbabwe African National Union – Patriotic Front – Zimbabwei Afrikai Nemzeti Unió – Patrióta Front) tartozó kormányfrakcióval. 2002-ben elfoglalta az Iron Mask Estate-et; a gyanú szerint illegálisan nagy profitra tesz szert a gyémántbányászatból.

                        3.

                        Bonyongwe, Happyton Mabhuya

                        A Központi Hírszerzési Szervezet főigazgatója, szül.: 1960.11.6.;
                        útlevélszám: AD002214;
                        személyiigazolvány-szám: 63-374707A13.

                        A biztonsági erők magas rangú tagjaként közeli kapcsolatban áll a ZANU–PF-hez tartozó kormányfrakcióval, és része van az elnyomó állami politika kialakításában vagy irányításában. A vádak szerint felelős MDC-aktivisták 2008 júniusában történt elrablásáért, megkínzásáért és meggyilkolásáért.

                        4.

                        Chihuri, Augustine

                        Rendőrparancsnok, szül.: 1953.3.10.;
                        útlevélszám: AD000206;
                        személyiigazolvány-szám: 68-034196M68.

                        Magas rangú rendőrtiszt és a közös műveleti parancsnokság tagja; nagy része van a ZANU–PF elnyomó politikájában. Nyilvánosan elismerte, hogy támogatja a ZANU–PF-et a rendőrségi törvény megsértésében. 2009 júniusában utasította a rendőrséget, hogy ejtsen minden olyan ügyet, amely a 2008. júniusi elnökválasztás hajrájában elkövetett gyilkosságokhoz kapcsolódik.

                        5.

                        Chiwenga, Constantine

                        A Zimbabwei Védelmi Erők parancsnoka, tábornok (volt hadseregparancsnok, altábornagy), szül.: 1956.8.25.;
                        útlevélszám: AD000263;
                        személyiigazolvány-szám: 63-327568M80.

                        A közös műveleti parancsnokság tagja, része van az elnyomó állami politika kialakításában vagy irányításában. A katonaság segítségét használta a gazdaságok kisajátításához. A 2008-as választások során ő volt a fő megszervezője az elnökválasztás második fordulóját kísérő erőszaknak.

                        6.

                        Shiri, Perence (más néven: Bigboy) Samson Chikerema

                        Altábornagy (légierő), szül.: 1955.11.1.
                        személyiigazolvány-szám: 29-098876M18.

                        Magas rangú katonatiszt; a ZANU–PF közös műveleti parancsnokság tagja; részes az elnyomó állami politika kialakításában vagy irányításában. Szerepe volt többek között a 2008-as választások során Nyugat-Mashonalandban és Chiadzwában elkövetett politikai erőszakban.

                        7.

                        Sibanda, Phillip Valerio (más néven: Valentine)

                        A Zimbabwei Nemzeti Hadsereg parancsnoka, alezredes, szül.: 1956.8.25. vagy 1954.12.24.
                        személyiigazolvány-szám: 63-357671H26.

                        Magas rangú katonatiszt kormányzati kapcsolatokkal; része van az elnyomó állami politika kialakításában vagy irányításában.

                  II.   Szervezetek

                        Név

                        Azonosító adatok

                        A jegyzékbe vétel okai

                        1.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabwe.

                        Kapcsolatban áll a Védelmi Minisztériummal és a ZANU–PF-hez tartozó kormányfrakcióval.”.

      II. MELLÉKLET

            „II. MELLÉKLET
            A 10. CIKK (3) BEKEZDÉSÉBEN EMLÍTETT SZEMÉLYEK
            Személyek
            Név (és esetleges névváltozatok)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (más néven: Bigboy) Samson Chikerema

                        5.

                        Sibanda, Phillip Valerio (más néven: Valentine)”.